Knez Mihailova

**Knez Mihailova ulica**, pešačka zona i trgovački centar u Beogradu koja je zakonom zaštićena kao jedno od najstarijih i najvrednijih gradskih spomeničkih ambijenata, sa nizom reprezentativnih zgrada i građanskih kuća nastalih krajem 70-ih godina XIX veka. Smatra se da je još u vreme Rimljana ovde bio centar naselja Singidunum, a u vreme Turaka na ovom području krivudale su ulice sa baštama, česmama i džamijama. Sredinom XIX veka ovde je u gornjem delu bila bašta kneza Aleksandra Karađorđevića. Nakon izrade regulacionog plana Beograda, koji je 1867. izradio Emilijan Josimović, ulica je brzo izgrađena i dobila svoju fizionomiju i sadržaj. U njoj se grade kuće i nastanjuju najuticajnije i najbogatije porodice trgovačkog i političkog Beograda. Godine 1870. Uprava grada je i zvanično krstila ulicu dajući joj ime – ulica Kneza Mihaila.

## Objekti od kulturne i istorijske vrednosti u Knez Mihailovoj ulici
* **Hotel „Srpska kruna“**, sagrađen 1869. u stilu romantizma, kao najmoderniji hotel u Beogradu. U zgradi je između 1945. i 1970. bila smeštena Narodna biblioteka Srbije, a danas je Biblioteka grada Beograda.
* **Kuća Marka Stojanovića**, sagrađena oko 1889. kao privatna kuća advokata Marka Stojanovića, u stilu neorenesanse. U njoj je bila Akademija likovnih umetnosti, osnovana 1937. godine, a danas je Galerija Akademije.
* **Blok građanskih kuća**, nastao 70-ih godina XIX veka, čijim se podizanjem označava početak prekida sa tradicionalnom „balkanskom“ arhitekturom. Sve tri zgrade imaju jedinstvenu obradu, izvedenu na stilskom prelazu od romantizma ka renesansi. Blok čine tri zgrade:
** **Kuća Hristine Kumandi**, izgrađena 1870. kao ugaona zgrada na preseku ulica Kneza Mihaila i Dubrovačke. U zgradi je jedno vreme bila smeštena Francusko-srpska banka, zatim belgijski i engleski konzulat.
** **Kristina [[mehana]]**, sagrađena 1869. godine, kao administrativno-trgovačka zgrada u kojoj su braća Krstići otvorili istoimeni hotel, a gde su se do izgradnje Gradske skupštine održavale skupštinske sednice.
** **Kuća Veljka Savića**, sagrađena 1869. kao stambena kuća sa trgovačkim radnjama. Od prvobitnog izgleda zgrada je pretrpela dosta izmena.
* **Zgrada [[SANU]]**, podignuta 1923–1924. godine, po planovima iz 1912. godine, rad Dragutina Đorđevića i Andre Stevanovića, u stilu akademizma sa elementima secesije. U zgradi se nalaze: Biblioteka SANU, jedna od najbogatijih u Beogradu; Arhiv SANU sa bogatom građom o istoriji Srbije; Galerija SANU u prizemlju zgrade, sa posebnom salom za predavanja, knjižara i antikvarnica.
* **Zadužbina [[Nikola Spasić|Nikole Spasića]]**, sagrađena 1889. godine, po projektima arh. Konstantina Jovanovića u stilu neorenesanse, za stambenu kuću beogradskog trgovca Nikole Spasića.
* **Pasaž Nikole Spasića**, sagrađen 1912. u stilu secesije.
* **Restoran „Grčka kraljica“**, sagrađen 1835. u stilu akademizma.
* **Hotel „Rusija“**, zgrada je sagrađena oko 1870. godine, a dograđena 1920.
* **Ruski car** danas kafe i restoran, sagrađen 1926. u akademskom stilu.

### Piramida ispred zgrade Srpske akademije nauka i umetnosti
Piramidu ispred zgrade Srpske akademije nauka i umetnosti je 1995. postavio Grad Beograd. Ima četiri strane. Na dve su navedene geografska dužina i širina tačke na kojoj se nalazi piramida, potom nadmorska visina i ubrzanje zemljine teže u toj tački.

Prethodnik te piramide je bila takođe piramida, u neposrednoj blizini, jedan vek ranije, na vrhu *[[Kapetan-Mišino zdanje|Kapetan Mišinog zdanja]]*, gde su bile obeležene strane sveta. Pošto je ta zgrada bila tada najviša u Beogradu, sa nje su vatrogasci osmatrali Beograd.

## Galerija


Knez Mihailova PKIC 01.jpg
Knez Mihailova PKIC 02.jpg
Knez Mihailova PKIC 03.jpg
Knez Mihailova PKIC 04.jpg
Knez Mihailova PKIC 05.jpg
Knez Mihailova PKIC 06.jpg
Knez Mihailova PKIC 07.jpg
Knez Mihailova PKIC 08.jpg
Knez Mihailova PKIC 09.jpg
Knez Mihailova PKIC 10.jpg
Knez Mihailova PKIC 11.jpg
Knez Mihailova PKIC 12.jpg
Knez Mihailova PKIC 13.jpg
Knez Mihailova PKIC 14.jpg
Knez Mihailova PKIC 15.jpg
Knez Mihailova PKIC 16.jpg
Knez Mihailova PKIC 17.jpg
Knez Mihailova PKIC 18.jpg
Knez Mihailova PKIC 19.jpg
Knez Mihailova PKIC 20.jpg
Knez Mihailova PKIC 21.jpg
Knez Mihailova PKIC 22.jpg
Knez Mihailova PKIC 23.jpg
Hknezy3.jpg
Kmihajlo893.jpg
Kmihojo242.jpg
Kmu060.jpg
Kmu060.jpg
Kmu179.jpg
Kmu468.jpg
Kmu554.jpg
Kmu888.jpg
Kney567.jpg
Knez Mihailova ulica 01.jpg
Knez Mihailova ulica 02.jpg
Knez Mihailova ulica 03.jpg
Knez Mihailova ulica 04.jpg 
Knez Mihailova ulica 05.jpg 
Knez Mihailova ulica 06.jpg
Knez Mihailova ulica 07.jpg
Knez Mihailova ulica 08.jpg
Knez Mihailova ulica 09.jpg
Knez Mihailova ulica 10.jpg
Knez Mihailova ulica 11.jpg
Knez Mihailova ulica 12.jpg
Knez Mihailova ulica 13.jpg
Knez Mihailova ulica 14.jpg
Knez Mihailova ulica 15.jpg


## Povezano
* Beograd
* Mihajlo Obrenović

## Vanjske veze
* Grad Beograd